Maleisine

Maleisine, Maleisina, Meleisine () bija sēļu pilsnovads līdz 13. gadsimta vidum, kad to iekļāva Livonijas ordeņa valsts teritorijā. Pirms tam to Lietuvas karalis Mindaugs uzskatīja par viņam pakļautu teritoriju. 

13. un 14. gadsimtā Maleisine atradās Daugavpils komturejas sastāvā. 
Pēc Melnas līguma noslēgšanas 1422. gadā to iekļāva Žemaitijas kunigaitijas sastāvā.

Teritorija 
Maleisines nosaukums ir līdzīgs Nalsenes nosaukumam.
1255. gada Mindauga dāvinājumā minēta Meddene, Pelone, Maleysine un Thovraxe, kas kopā dēvēta par Sēliju. Šie vietvārdi atrodami arī pāvesta apstiprinājumā 1257. gadā. Šos vietu vārdus tagad ir gandrīz neiespējami lokalizēt.
Maleysine varētu būt Nolišķi Nalsenes zemē, tagadējā Utenas apriņķī vai Maleiši (Maleišiai) tagadējā Anīkšču rajonā Lietuvā.

Atsauces 

Sēlijas vēsture
Lietuvas vēsture